CELEX: 31988R1338
Language: el
Date: 1988-05-17 00:00:00
Title: Κανονισμός (ΕΟΚ) αριθ. 1338/88 της Επιτροπής της 17ης Μαΐου 1988 που καθορίζει για την περίοδο 1987/88 τα ποσά που καταβάλλονται στις οργανώσεις και στις αναγνωρισμένες ενώσεις των παραγωγών ελαιολάδου

Avis juridique important

|

31988R1338

Κανονισμός (ΕΟΚ) αριθ. 1338/88 της Επιτροπής της 17ης Μαΐου 1988 που καθορίζει για την περίοδο 1987/88 τα ποσά που καταβάλλονται στις οργανώσεις και στις αναγνωρισμένες ενώσεις των παραγωγών ελαιολάδου  

Επίσημη Εφημερίδα αριθ. L 124 της 18/05/1988 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 1338/88 ΤΗΣ ΕΠΙΤΡΟΠΗΣ  της 17ης Μαΐου 1988  που καθορίζει για την περίοδο 1987/88 τα ποσά που καταβάλλονται στις οργανώσεις και στις αναγνωρισμένες ενώσεις των παραγωγών ελαιολάδου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1098/88 (2), και ιδίως το άρθρο 20δ παράγραφος 4,  Εκτιμώντας:  ότι το άρθρο 20δ του κανονισμού αριθ. 136/66/ΕΟΚ προβλέπει ότι ένα ποσοστό του ποσού της ενισχύσεως στην παραγωγή κρατείται για να συμβάλει στη χρηματοδότηση των δραστηριοτήτων των οργανώσεων των παραγωγών ή των ενώσεών τους·  ότι το άρθρο 8 παράγραφος 1 του κανονισμού (ΕΟΚ) αριθ. 3061/84 της Επιτροπής της 31ης Οκτωβρίου 1984 για λεπτομέρειες εφαρμογής του καθεστώτος ενίσχυσης στην παραγωγή ελαιολάδου (3), όπως τροποποιήθηκε τελευταία από τον κανονισμό (ΕΟΚ) αριθ. 1337/88 (4), προβλέπει ότι τα μοναδιαία ποσά που καταβάλλονται στις ενώσεις και στις οργανώσεις των παραγωγών καθορίζονται συναρτήσει των προβλέψεων του ολικού ποσού που πρέπει να κατανεμηθεί· ότι το ποσό της κράτησης καθορίστηκε για την περίοδο 1987/88 από τον κανονισμό (ΕΟΚ) αριθ. 893/88 του Συμβουλίου (5)· ότι οι πόροι που είναι διαθέσιμοι σε κάθε κράτος μέλος σαν αποτέλεσμα της κράτησης που προαναφέρεται πρέπει να κατανεμηθούν με κατάλληλο τρόπο μεταξύ των δικαιούχων · ότι, στην Ισπανία και στην Πορτογαλία, το ποσό της κράτησης είναι μικρότερο από εκείνο που εισπράττεται στα άλλα κράτη μέλη λόγω του χαμηλότερου επιπέδου της ενίσχυσης στην παραγωγή· ότι στην Ελλάδα, λόγω της κατάστασης των οργανώσεων και των ενώσεών τους για τη συγκεκριμένη περίοδο, είναι σκόπιμο να διαφοροποιηθεί το μοναδιαίο ποσό που πρόκειται να χορηγηθεί·  ότι ο κανονισμός (ΕΟΚ) αριθ. 892/88 (6), που προβλέπει ιδίως την κατάργηση, στα πλαίσια του κανονισμού (ΕΟΚ) αριθ. 2261/84 του Συμβουλίου (7), ορισμένων ελέγχων από τις οργανώσεις των παραγωγών, άρχισε να ισχύει στις 9 Απριλίου 1988· ότι αποδείχθηκε πως σε ορισμένα κράτη μέλη είχαν ήδη πραγματοποιηθεί οι έλεγχοι των δηλώσεων καλλιεργείας· ότι προκειμένου να υπάρχει δίκαια μεταχείριση, πρέπει να προβλεφθεί ένα ποσό για τη χρηματοδότησή τους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο 1987/88 τα ποσά που προβλέπονται στο άρθρο 8 παράγραφος 1 στοιχεία α) και β) του κανονισμού (ΕΟΚ) αριθ. 3061/84 είναι τα ακόλουθα:  - για την Ισπανία, αντιστοίχως 0,75 ECU και 1,75 ECU,  - για την Πορτογαλία, αντιστοίχως 0,5 ECU και 2 ECU,  - για την Ελλάδα, αντιστοίχως 1,5 ECU και 2 ECU,  - για τα άλλα κράτη μέλη, αντιστοίχως 2 ECU και 2 ECU.  2. Στην περίπτωση κατά την οποία έχουν ήδη πραγματοποιηθεί οι έλεγχοι των δηλώσεων καλλιέργειας πριν από την ημερομηνία έναρξης ισχύος του κανονισμού (ΕΟΚ) αριθ. 892/88, οι οργανώσεις των παραγωγών λαμβάνουν ποσό 80 ECU ανά έλεγχο, μέσα στα όρια των διαθέσιμων πόρων για κάθε κράτος μέλος.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Μαΐου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 110 της 29. 4. 1988, σ. 10.  (3) ΕΕ αριθ. L 288 της 1. 11. 1984, σ. 52.  (4) Βλέπε σελίδα 15 της παρούσας Επίσημης Εφημερίδας.  (5) ΕΕ αριθ. L 89 της 6. 4. 1988, σ. 4.  (6) ΕΕ αριθ. L 89 της 6. 4. 1988, σ. 1.  (7) ΕΕ αριθ. L 208 της 3. 8. 1984, σ. 3.